فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) 15 ژوئیه کودتا گیریشیمی‌نین آردین‌دان اعلان ائدیلن فوق ا‌لعاده حالین 3 آی داها اوزادیلماسی تورکیه بؤیوک میللت مجلیسینده قبول اولونوب.
قبول ائدیلن باشباخانلیق تذکره‌سیله فوق ا‌لعاده حال، 19 اوکتوبر 2016 چرشنبه گونو ساعات 01.00 اعتبارلی اولماق عذره 3 آی داها اوزادیلمیش اولدو.
اوهالین اوزادیلماسینا عدالت و قاخینما پارتیسی و میللیتچی حرکت پارتیسی "بلی" دئیرکن، جمهوریتچی خالق پارتیسی و خالق‌لارین دموکراتیک پارتیسین‌دن "خیر" گلدی.
حکومت آدینا سؤز آلان عدالت ناظیری بکیر بوزداغ، فوق ا‌لعاده حالین، وطنداشین حیاتیندا اولاغانوستولوغه یول آچمادیغینی سؤیله‌دی.
فوق ا‌لعاده حالین خالقا دئییل دولته اعلان ائدیلدیگینی ایفاده ائدن بوزداغ،
"ترور تشکیلات‌لاری سرعت‌لی، قرارلی، تأثیرلی موباریزه اوچون فوق ا‌لعاده حالین بو گونه قدر نئجه قوللانیلدییسا، بون‌دان سونرا دا ائله ایستیفاده ائده‌جک‌دیر، تورکیه‌نین هئچ بیر یئرینده وطنداشیمیز فوق ا‌لعاده حالین ایجرا‌لارینا همصحبت قالمامیش‌دیر، بیر نئچه یئرده فردی حادثه‌لر اولموش‌دور، اونون دا تدبیری آلینمیش‌دیر." دئیه دانیشدی.
